《咏梅花诗》
南北朝·鲍泉

可怜阶下梅，飘荡逐风回。度帘拂罗幌，萦窗落梳台。

乍随纤手去，还因插鬓来。客心屡看此，愁眉敛讵开。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。